Նորթ Ուեսթ

**Նորթ Ուեսթ** (, ), ամերիկացի երգչուհի և ռեփեր։ Ռեփեր Քանյե Ուեսթի և մեդիա անձնավորություն Քիմ Քարդաշյանի ավագ զավակը։ Ուեսթը նկարահանվել է հոր 2014 թվականին թողարկված «Only One» սինգլի տեսահոլովակում և մի քանի անգամ հայտնվել է *[[Քարդաշյանների ընտանիքը|«Քարդաշյանների ընտանիքը»]]* հեռուստաշոուում։

Որպես երեխա դերասանուհի՝ Ուեսթը իր կինոդեբյուտը կատարել է 2023 թվականի «Թաթերի պարեկ։ Հզոր ֆիլմում»՝ Մինիի հնչյունավորմամբ։ 2024 թվականին նա կատարել է «I Just Can't Wait to Be King» երգը Հոլիվուդյան բոուլում «Առյուծ Արքան» մուլտֆիլմի 30-ամյակին նվիրված համերգային միջոցառման ժամանակ։ Նույն թվականի փետրվարին նա կատարել է իր դեբյուտը -ի «Talking / Once Again» սինգլում, որը ''Billboard'' Hot 100-ում զբաղեցրել է 30-րդ հորիզոնականը։ Նա նաև հայտնվել է դուետի 2024 թվականի «Bomb» երգում՝ քրոջ՝ Չիկագոյի հետ միասին, ինչպես նաև FKA Twigs-ի «Childlike Things» երգի տեսահոլովակում։

## Կյանք և կարիերա
### Վաղ կյանք
Նորթ Ուեսթը ծնվել է 2013 թվականի հունիսի 15-ին, Լոս Անջելեսի (Կալիֆոռնիա) Սեդարս-Սինայի բժշկական կենտրոնում, Քանյե Ուեսթի և Քիմ Քարդաշյանի ընտանիքում: Նորթի մորաքույրերն ու հորեղբայրն են Քորթնի Քարդաշյանը, Քլոե Քարդաշյանը և Ռոբ Քարդաշյանը, իսկ նրա մյուս մորաքույրերն են Քենդալ և Քայլի Ջեներները։ Ուեսթի ծնողները նշանվել են 2013 թվականի հոկտեմբերին, ամուսնացել են 2014 թվականի մայիսին, բաժանվել են 2021 թվականի փետրվարին՝ Քանյե Ուեսթի 2020 թվականի նախագահական ընտրություններում անհաջող հաղթանակից հետո, և ամուսնալուծվել 2022 թվականին, որից հետո Նորթն արդեն ունեցել է երկու կրտսեր եղբայր և մեկ կրտսեր քույր։ Ուեսթի ծննդաբերության ամսաթիվը 2013 թվականի հուլիսի 12-ն էր, որը պետք է լիներ Քանյեի մոր՝ Դոնդա Ուեսթի 64-ամյակի օրը, սակայն վաղաժամ ծննդաբերության արդյունքում՝ նա որոշ ժամանակ անցկացրել է ինկուբատորում։

CBS News-ը նրան և Ուելսի արքայազն Ջորջին նկարագրել է որպես աշխարհի երկու ամենահայտնի երեխաներ և Քիմը *[[GQ (ամսագիր)|GQ-ին]]* ասել է, որ ինքն ու Քանյեն Նորթ անունն ընտրել են այն բանից հետո, երբ այն խորհուրդ են տվել Ֆարել Ուիլյամսը և Աննա Վինտուրը, սակայն, 2020 թվականի հունվարին նա Քայլիի YouTube- յան էջում վերբեռնված տեսանյութում նշել է, որ Նորթ անունն իրեն դուր է եկել այն բանից հետո, երբ Ջեյ Լենոն կատակով առաջարկել է այն, երբ ինքը ելույթ է ունեցել նրա թոք-շոուում։

Ուեսթը մկրտվել է Հայ Առաքելական եկեղեցում՝ Երուսաղեմի Սուրբ Հակոբ տաճարում, 2015 թվականի ապրիլին՝ Մերձավոր Արևելք կատարած շրջագայության ժամանակ և հաճախել է Սիեռա Քանյոն դպրոց, որտեղ նախկինում հաճախել են Քենդալն ու Քայլին։ Մեծանալով՝ նա մասնակցել է ծնողների մի շարք նախագծերի, 2015 թվականի հունվարին նա նկարահանվել է Քանյեի «Only One» տեսահոլովակում, իսկ 2016 թվականի ապրիլին Քարդաշյանը քրոջ*՝ Քլոյի հետ «Kocktails with Khloé»* հեռուստաշոուի մի դրվագում նշել է, որ Նորթը զուգարանակոնքի մեջ է նետել Քանյեի *[[The Life of Pablo|«The Life of Pablo»]]* ալբոմի վաղ տարբերակը պարունակող iPhone-ը, ինչի պատճառով Քանյեն ստիպված է եղել այն վերաձայնագրել զրոյից։ Նա նաև հայտնվել է ընտանեկան *«Քարդաշյանները»* հաղորդման մեջ։ Հինգ տարեկանում նա հայտնվել է *Women's Wear Daily* ամենամյա Beauty Inc. համարի շապիկին։ 2023 թվականի մարտին Քիմը դիմել է Նորթի անունով մի քանի ապրանքանիշերի գրանցման համար, իսկ 2023 թվականի սեպտեմբերին Նորթը, Սեյնթը և Քիմը հնչյունավորել են Մինիին, Մետեոր Մաքսին և Դելորեսին *«Թաթերի պարեկ։ Հզոր ֆիլմ»* ֆիլմում։ Հաջորդ ամիս, երբ նա արդեն ուղեկցել էր մորը Լոս Անջելեսում և արտերկրում անցկացվող բազմաթիվ միջոցառումների ժամանակ, նա անհատական հարցազրույց է տվեկ *iD-*ին, որում արտահայտել է իր մի քանի հույսերն ու երազանքները։

### Կարիերա
2024 թվականի փետրվարի դրությամբ Նորթի և մոր TikTok-ի էջը 18.3 միլիոն հետևորդ է հավաքել։ Այդ ամիս Քանյե Ուեսթը թողարկել է «Talking / Once Again» երգի տեսահոլովակը, որը ¥$ սուպերխմբի երգն է՝ բաղկացած իրենից և Ty Dolla Sign-ից Նույն ամսվա վերջին երգը հասել է ''Billboard'' Hot 100-ի 30-րդ հորիզոնականին և նա կատարել է այն Accor Arena-ում։ Ուեսթը հայտարարել է իր դեբյուտային ալբոմի՝ *Elementary School Dropout-ի մասին* մարտի 10-ին Արիզոնայում կայացած ելույթի ժամանակ՝ կատարելով ¥$-ի երկրորդ՝ *Vultures 2* ալբոմը։ վերնագիրը հղում էր Քանյեի 2004 թվականի *The College Dropout* ալբոմին։ Այնուհետև նա հարցազրույց է տվել այն ժամանակ տասներեքամյա Ջազլինին Jazzy's World TV- ից Rolling Loud- ում, իսկ 2024 թվականի ապրիլին ¥$-ը տեղադրել է երգի երկրորդ տեսահոլովակը, որը համառեժիսորվել և գրվել էր Նորթի կողմից և ներառում էր տեսարաններ նրա և Քանյեի հետ, ինչպես նաև իր տարիքի մարդկանց խմբի հետ։
 
2024 թվականի մայիսին հայտարարվել է, որ նա ելույթ կունենա Հոլիվուդ Բոուլի *[[Առյուծ արքան|«Առյուծ արքան»]]* 30-ամյակին նվիրված համերգային միջոցառմանը՝ ուղիղ եթերի միջոցով նույն ամսվա վերջին։ Deadline Hollywood-ը զուգահեռներ է անցկացրել այն ժամանակվա վերջին հայտարարության հետ, որ Բիյոնսեի և Ջեյ Զիի դուստր Բլու Այվի Քարթերը պետք է դերակատարում ունենար «Մուֆասա. Առյուծ արքան» ֆիլմում։ «I Just Can't Wait to Be King» կատարման համար Ուեսթի հանդերձանքը եղել է ERL Clothing-ից, որը նրան հագցրել էր դեղին մորթե գլխարկով սվիտեր՝ համապատասխան շորտերով, գուլպաներով և մորթե հողաթափերով։ Նրա կատարումը գովաբանել է Ջեյսոն Ուիվերը, որը հնչյունավորել էր այդ ֆիլմի փոքրիկ Սիմբային, սակայն որոշ սոցիալական ցանցերի մեկնաբաններ կարծում են, որ Ուեսթին ընտրել են միայն իր ծնողների հայտնիության պատճառով։ Քիմը Քարդաշյաններ» հեռուստաշոուի դրվագներից մեկում պաշտպանել է նրա դերակատարումը։

2024 թվականի օգոստոսին Նորթը և նրա քույր Չիկագոն նկարահանվել են ¥$-ի *Vultures 2* ալբոմի «Bomb» երգում, որտեղ Նորթը ճապոներեն ռեփ է կարդացել։ Այդ նույն տարվա հոկտեմբերին նա հարցազրույց է տվել *Interview-*ին, որտեղ քննարկել է քրիստոնեությունը և Ճապոնիան։ Այնուհետև նա ճապոներեն ռեփ է կատարել FKA Twigs-ի 2025 թվականի հունվարի *Eusexua* ալբոմի «Childlike Things» երգի համար։ 2025 թվականի մարտին Instagram-ում տեղադրված տեսանյութում Թվիգսը նշել է, որ ոգեշնչվել է երգում երեխայի մասնակցությունից։ Նա նույն ամսին թողարկել է  երգի տեսահոլովակը։

2025 թվականի մարտին նա նկարահանվել է «Lonely Roads Still Go to Sunshine» երգի տեսահոլովակում։ Տեսահոլովակը հետագայում Քանյեն վերբեռնել է Twitter-ում, որում մասնակցել են նաև Ժասմին Ուիլյամսը, Քինգ Քոմսը և վերջինիս հայրը՝ Շոն Քոմսը։ Վերջինիս մասնակցությունը *Vulture* խմբի Ջասթին Կուրտոյին դրդել է երգը նկարագրել որպես «ամենախնդրահարույց երգերից մեկը, որը կարող եք պատկերացնել», քանի որ Դիդին բանտարկվել էր դաշնային սեռական հանցագործության մեղադրանքով։ ''The Times''-ի Քեյթլին Մորանը համագործակցությունը նկարագրել է որպես «ոչ օգտակար կարիերայի քայլ նրա համար» և քննադատել Քանյեին այն օգտագործելու համար՝ «շարունակելու իր խելագար հոգեբանական պատերազմը նախկին կնոջ դեմ՝ իրենց երեխայի հաշվին»։ Հրապարակումից առաջ Քանյեն կիսվել է իր և Քիմի միջև եղած սքրինշոթներով, որոնցում պնդվում էր, որ Քիմը խնդրել է, որ Նորթի ապրանքանիշը փոխանցվի իրեն, որպեսզի կարողանա արգելափակել Նորթի մասնակցությունը «իրեն պաշտպանելու համար», ավելի ուշ նա ջնջել է երկու գրառումները։ Հետագայում Փլեյբոյ Քարթին հետաքրքրություն է հայտնել Նորթի հետ համագործակցելու հարցում և «Lonely Roads» երգը հետագայում ընդգրկվել է Քանյեի և Քինգի անակնկալ *«Never Stop*» մինի ալբոմում։

## Սկավառակագրություն
### Ալբոմներ
* *Elementary School Dropout*

### Որպես հյուր կատարող

## Ֆիլմագրություն
### Ֆիլմ

### Տեսահոլովակներ

## Նշումներ


## Ծանոթագրություններ

Կատեգորիա:2013 ծնունդներ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի երգչուհիներ
Կատեգորիա:21-րդ դարի ամերիկացի ռեփերներ
Կատեգորիա:Ամերիկահայեր
Կատեգորիա:Ամերիկացի դերասանուհիներ
Կատեգորիա:Ամերիկացի երգչուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի երեխա երգիչներ
Կատեգորիա:Ամերիկացիներ անգլիական սերմամբ
Կատեգորիա:Ամերիկացիներ իռլանդական սերմամբ
Կատեգորիա:Ապրող անձինք
Կատեգորիա:Հայ առաքելական քրիստոնյաներ